cyanic-selkie/wikianc huggingface dataset:
மணலூர் ஏழுலோகநாயகி அம்மன் கோயில்
அமைவிடம்
கும்பகோணம்,குத்தாலம் நெடுஞ்சாலையில் காவிரியின் வட கரையில் கஞ்சனூருக்கு மேற்கே 3.கிமீ தொலைவில் உள்ளது.
மூலவர்
இக்கோயிலில் மூலவராக ஏழுலோகநாயகி அம்மன் உள்ளார். தீச்சுவாலைகளால் ஆகிய மகுடத்தோடு, சாய்ந்த தலையுடன் எட்டு கரங்களைக் கொண்டு அசுரனை வதம் செய்யும் கோலத்தில் உள்ளார்.
விழா
இக்கோயிலில் சித்ரா பௌர்ணமி விழா சிறப்பாகக் கொண்டாடப்படுகிறது.
வெளி இணைப்புகள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சாக்தம்
சேலியம்மேடு எல்லையம்மன் கோயில்
சேலியம்மேடு எல்லையம்மன் கோயில் தமிழ்நாட்டில் திருவள்ளூர் மாவட்டம், சேலியம்மேடு என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வடக்கணேந்தல்
வடக்கநந்தல் (ஆங்கிலம்:Vadakkanandal), இந்தியாவின் தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் உள்ள சின்னசேலம் வட்டத்தில் இருக்கும் ஒரு பேரூராட்சி ஆகும்.
இப்பேரூராட்சி பகுதியில் கோமுகி கூட்டுறவு சர்க்கரை ஆலை மற்றும் தமிழ்நாடு செய்திதாள் காகித நிறுவனம் இயங்கி வருகிறது. மேலும் வடக்கநந்தல் பகுதியில் கோமுகி அணை மற்றும் கல்வராயன் மலைகள் உள்ளது.
அமைவிடம்
சின்னசேலம் வட்டத்தில் அமைந்த வடக்கநந்தல் பேரூராட்சி, விழுப்புரத்திலிருந்து 92 கிமீ தொலைவில் உள்ளது. சின்னசேலம் 18 கிமீ தொலைவில் உள்ளது. கள்ளக்குறிச்சி 12 கிமீ தொலைவில் உள்ளது.
பேரூராட்சியின் அமைப்பு
11.80 சகிமீ பரப்பும், 18 பேரூராட்சி மன்ற உறுப்பினர்களையும், 112 தெருக்களையும் கொண்ட இப்பேரூராட்சி, சங்கராபுரம் (சட்டமன்றத் தொகுதி)க்கும் மற்றும் கள்ளக்குறிச்சி மக்களவைத் தொகுதிக்கும் உட்பட்டது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  5,397 வீடுகளும், 23,034 மக்கள்தொகையும் கொண்டது. இப்பேரூராட்சியின் எழுத்தறிவு 75.3%  மற்றும் பாலின விகிதம் 1,000 ஆண்களுக்கு, 976 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1000 ஆண் குழந்தைகளுக்கு, 884  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 5,612 மற்றும்  611 ஆகவுள்ளனர்.
ஆதாரங்கள்
பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
ஆரி பாட்டர் அண்டு த காப் பிளட்டு பிரின்சு (திரைப்படம்)
ஆரி பாட்டர் அண்டு த காப் பிளட்டு பிரின்சு (Harry Potter and the Half-Blood Prince) என்பது 2009 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 2005 ஆம் ஆண்டு இதே பெயரில் வெளியான நாவலை மையமாக வைத்து 'டேவிட் யேட்ஸ்' என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.
இத்திரைப்படம் ஆரி பாட்டர் ஹாக்வார்ட்சு மந்திரவாதப் பள்ளியில் படிகின்றமையும், விசித்திரமான மாயராஜ குமாரனின் புத்தகம் கிடைத்தல், காதலில் விழுதல் போன்றன இத்திரைப்படத்தில் இடம்பெறுகின்றன. மற்றும் இத்திரைப்படத்திலே ஹாக்வார்ட்சு மந்திரவாதப் பள்ளியின் தலைமை ஆசிரியரான அல்பசு டம்பில்டோர் செவரசு சிநேப்பால் கொல்லப்படுகிறார்.
ஆரி பாட்டர் அண்டு த காப் பிளட்டு பிரின்சு என்ற படம் 7 ஜூலை 2009 இல் இலண்டனில் திரையிடப்பட்டது. மற்றும் ஜூலை 15 அன்று உலகளவில் வெளியிடப்பட்டது. இந்த படம் ஒரு பெரிய வணிக வெற்றியைப் பெற்றது, இது உலகளவில் 934 மில்லியன் டாலர்களை வசூலித்தது. இது எல்லா நேரத்திலும் அதிக வருமானம் ஈட்டிய எட்டாவது படமாகவும். மற்றும் 2009 ஆம் ஆண்டின் இரண்டாவது அதிக வசூல் செய்த படம் ஆகும்.
இதன் ஆறாவது படமான ஆரி பாட்டர் அண்டு த டெத்லி அலோவ்சு - பாகம் 1 என்ற படம் இரண்டு பாகமாக 2010 ஆம் ஆண்டு வெளியானது.
வெளி இணைப்புகள்
பகுப்பு:2009 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பிரித்தானிய திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:ஐமேக்ஸ் திரைப்படங்கள் பகுப்பு:வார்னர் புரோஸ். திரைப்படங்கள் 6 பகுப்பு:தொடர் திரைப்படங்கள்
பெலும் குகை
பெலும் குகை (Belum Caves) இந்தியத் துணைக்கண்டத்திலேயே இரண்டாவது பெரிய குகையும் இந்திய துணைக்கண்டத்தில் சமவெளியில் அமைந்த நீளமான குகையும் ஆகும். இது, இங்குள்ள கூரைப்படிகக் கூம்பு மற்றும் படிகப்புற்று அமைப்புகளுக்காகப் பெரிதும் அறியப்படுகிறது. நீண்ட வழிகளும், பெரிய அறைகளும் நன்னீர் காட்சிகளும் வடிகுழாய்களும் இக்குழாயில் காணப்படுகின்றன. இது நிலத்தடி நீரோட்டத்தால் நிலத்திற்கடியிலமைந்த இயற்கைக் குகை. "பிலும்" என்ற சமசுகிருத வார்த்தையிலிருந்து இக்குகையின் பெயர் அமைந்துள்ளது. தெலுங்கில் இக்குகை "பெலும் குகாலு" என அழைக்கப்படுகிறது. இதன் நீளம் 3229 மீட்டர்கள் ஆகும்.
1884 இல் பிரித்தானிய நிலவியல் ஆய்வாளரான இராபர்ட் புருசு ஃபூட்டால் இக்குகை கண்டறியப்பட்டது. 1982-84 இல் ஜெர்மானியக் குகை ஆய்வாளர் ஹெச். லேனியல் கெபார் (H Daniel Gebauer) தலைமையிலமைந்த குழுவால் மேலும் ஆய்வு செய்யப்பட்டது. அதன்பிறகு 1988 இல் ஆந்திரப்பிரதேச அரசால் பாதுகாக்கப்பட்டப் பகுதியாக அறிவிக்கப்பட்டது, 2002 இல், ஆந்திரப் பிரதேச அரசின் சுற்றுலாத்துறையால் சுற்றுலாத் தலமாக மேம்படுத்தப்பட்டது. 3.5 கிமீ நீளம் வரை குகை ஆய்வு செய்யப்பட்டிருப்பினும் 1.5 கிமீ வரைமட்டுமே சுற்றுலாப் பயணிகள் அனுமதிக்கப்படுகின்றனர். குகையில் 150 அடி ஆழத்தில் சிறிய அருவி உள்ளது. இதைப் பாதாள கங்கை என்கிறார்கள். குகைக்குள் பார்வையாளர்களின் வசதிக்காக மின் விளக்குகளும் மின் விசிறிகளும் பொருத்தப்பட்டிருக்கின்றன. குகை முழுவதும் இயற்கையின் பலவித உருவங்களும் பயணிகளை ஈர்ப்பதாக உள்ளன.
அமைவிடம்
பெலும் குகை யின் ஆட்கூறுகள்: 15.10235°N, 78.11154°W சில முக்கிய நகரங்களிலிருந்து பெலும் குகையின் தொலைவுகள்: கொலிமிகுண்டலாவிலிருந்து  4 கிமீ;  பெல்லாரியிலிருந்து 144 கிமீ; கர்நூலிலிருந்து 106 கிமீ; திருப்பதியிலிருந்து 261 கிமீ; ஹைதராபாத்திலிருந்து 319 கிமீ; பெங்களூருவிலிருந்து 324 கிமீ; சென்னையிலிருந்து 392 கிமீ தொலைவில்,  கர்நூல் மாவட்டத்தில் உள்ளது.
வரலாற்று முக்கியத்துவம்
பெலும் குகைகள் நிலவியல்சார்ந்தும் வரலாறுசார்ந்தும் முக்கியத்துவம் வாய்ந்தவை. பல நூற்றாண்டுகளுக்கு முன்பாக இக்குகைகளில் சமண, புத்தத் துறவிகள் வாழ்ந்ததற்கான அடையாளங்கள் இங்கு காணப்பட்டுள்ளன. குகையினுள் கண்டெடுக்கப்பட்ட பல புத்தத் துறவிகளின் பொருட்கள் அனந்தபூர் காட்சிகத்தில் காட்சிப்படுத்தப்பட்டன.
இந்தியத் தொல்லியல் ஆய்வுத் துறையால் கண்டெடுக்கப்பட்டப் மட்பாண்டங்களின் காலம் கிமு 4500 எனக் கணக்கிடப்பட்டுள்ளது.
வெளியிணைப்புகள்
பகுப்பு:இந்தியாவில் உள்ள குகைகள் பகுப்பு:கர்நூல் மாவட்டம் பகுப்பு:இந்தியத் தொல்லியற்களங்கள் பகுப்பு:ஆந்திரப் பிரதேசத்தில் உள்ள தொல்லியல் தளங்கள்
மேலகடையநல்லூர் தேவி கருமாரியம்மன் கோயில்
மேலகடையநல்லூர் தேவி கருமாரியம்மன் கோயில் தமிழ்நாட்டில் திருநெல்வேலி மாவட்டம், மேலகடையநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தேவி கருமாரியம்மன் சன்னதியும், கல்யாணசித்திவிநாயகர், சாஸ்தா அய்யனார், பாலமுருகன், பைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் பூக்குழிதிருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பழைய வண்ணாரப்பேட்டை
பழைய வண்ணாரப்பேட்டை ( Pazhaya Vannarapettai) என்பது மோகன் ஜி எழுதி இயக்கி 2016ஆம் ஆண்டு வெளியான தமிழ் மொழி அரசியல் நாடகத் திரைப்படமாகும். படத்துக்கு ஜூபின் இசையமைத்துள்ளார். படம் 2 திசம்பர் 2016 அன்று வெளியிடப்பட்டது.
தயாரிப்பு
ஒரு பரபரப்பூடும் அரசியல் திரைப்படமான இதில், பிரஜின் நாயகனாக நடிக்கிறார். இப்படத்தில் அஸ்மிதா பிரஜினுடன் காதல் வயப்படுகிறார், மேலும் ரிச்சர்ட் காவல்துறை அதிகாரியாக நடிக்கிறார். அதே நேரத்தில் கருணாஸ் ஒரு முக்கிய பாத்திரத்தில் நடிக்கிறார். 'பழைய வண்ணாரப்பேட்டை' படத்தின் ஒலிச்சுவடு வெளியீட்டு விழாவில் இயக்குனர் மோகன் வாழ்க்கையில் நடந்த நிஜ சம்பவங்களை அடிப்படையாக கொண்டு உருவாக்கியதாகத் தெரிவித்தார்.
ஒலிப்பதிவு
படத்துக்கு ஜூபின் இசையமைத்திருந்தார்.
வெளியீடு
படம் 2 திசம்பர் 2016 அன்று வெளியிடப்பட்டது. 14 சனவரி 2017 அன்று பொங்கல் அன்று கலைஞர் தொலைக்காட்சியில் ஒளிபரப்ப உரிமை விற்கப்பட்டது.
வரவேற்பு
இப்படம் விமர்சகர்கள் மற்றும் பார்வையாளர்களிடமிருந்து பாராட்டைப் பெற்றது. சிஃபி 5க்கு 3 நட்சத்திரங்களைக் கொடுத்தது.
தி டெக்கன் குரோனிக்களின் அனுபமா சுப்ரமணியம், "ஒளிப்பதிவாளர் பரூக் தனது ஒளியமைப்புடன் ஒரு சிறந்த வேலையைச் செய்கிறார். மேலும், திரைப்படத்தின் சூழலை உயிர்ப்பிக்கிறார். இசை செயல்பாட்டுக்குரியது. ஒரு அறிமுக வீரரின் நேர்மையான முயற்சி- கண்டிப்பாக பார்க்க வேண்டியது!" என்று எழுதினார்.
தி டைம்ஸ் ஆஃப் இந்தியாவைச் சேர்ந்த எம் சுகந்த், வட சென்னையின் 'இரவு நேர காட்சிகளை' மிகவும் யதார்த்தமாகப் படம்பிடித்த ஒளிப்பதிவாளர் பரூக்கின் நல்ல ஆதரவுடன் திரைப்படத் தயாரிப்பில் இயக்குனர் நம்பிக்கையைக் காட்டுவதாகக் கூறி படத்தை 3/5 நட்சத்திரங்களுடன் மதிப்பிட்டார். படம் உண்மையில் குறைந்த செலவில் தயாரிக்கப்பட்டது.
வெளி இணைப்புகள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பாந்தோன்
பாந்தோன் என்னும் அசாமியத் திரைப்படம் 2012-இல் வெளியானது. இதை ஜானு பருவா இயக்கினார். இதில் சரிஃபா வாஹித் நடித்திருந்தார். இது அக்டோபர் 26-ஆம் நாளில் அசாம் முழுவதும் வெளியானது. பின்னர், ஜூலை ஐந்தாம் நாளில் இந்தியா முழுவதும் உள்ள பி.வி.ஆர் திரையரங்குகளில் வெளியிடப்பட்டது. 60ஆவது தேசியத் திரைப்பட விருதுகள் வழங்கும் விழாவில், சிறந்த அசாமிய மொழித் திரைப்படத்திற்கான விருதைப் பெற்றது.
இணைப்புகள்
பகுப்பு:அசாமியத் திரைப்படங்கள் பகுப்பு:2012 திரைப்படங்கள் பகுப்பு:இந்திய நாடகத் திரைப்படங்கள்
இளங்கார்குடி சுந்தரவிநாயகர் மாரியம்மன் கோயில்
இளங்கார்குடி சுந்தரவிநாயகர் மாரியம்மன் கோயில் தமிழ்நாட்டில் தஞ்சாவூர் மாவட்டம், இளங்கார்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
களமருதூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அகில இந்திய மாங்கனிக் கண்காட்சி
மாவட்டத்தில் மா சாகுபடி 300,17 சதுர கிமீ பரப்பளவு கொண்டது. கிருஷ்ணகிரியின் முக்கிய பயிராக மாங்கனி உள்ளது. மாவட்டத்தில் ஆண்டுதோறும் 300,000 டன் மா உற்பத்தி ஆகிறது. மா உற்பத்தியில் கிருஷ்ணகிரி மாவட்டம் தமிழ்நாட்டில் முதல் இடத்தில் உள்ளது. ஒரு பெரிய அளவிலான மாம்பழ ஏற்றுமதி மண்டலம் கிருஷ்ணகிரி மாவட்டத்தில் ஏற்கப்பட்டுள்ளது. இதனால் விவசாயிகளுக்கு அதிக லாபம் விளைவிக்கின்றது. மாம்பழம் பதப்படுத்தும் தொழில் அத்துடன் வளர்ந்து வருகின்றது.
ஒவ்வொரு ஆண்டும் ஆயிரக்கணக்கான பார்வையாளர்கள் அனைத்து மாவட்டங்களிலும் இருந்து அகில இந்திய மாங்கனி கண்காட்சியை காண கிருஷ்ணகிரிக்கு வருகிறார்கள். மாவட்ட ஆட்சியர் ஆண்டுதோறும் விழாவை தொடக்கி வைத்து சிறப்புரை ஆற்றுவார். மேற்படி விழாவில் 30 நாட்களிலும் பல்வேறு கலை நிகழ்ச்சிகள் நடைபெறும். நாடு முழுவதிலும் இருந்து மாபெரும் கலைஞர்கள், பள்ளி கல்லூரி மாணவர்கள் கலந்து கொண்டு பார்வையாளர்ககளை மகிழ்விப்பார்கள். அடுத்த ஆண்டு முதல் மாங்கனி கண்காட்சி சர்வ தேச அளவில் ஊக்குவிக்க முயற்சி மேற்கொள்ளப்பட்டு வருகிறது. மாநிலம் முழுவதும் பெரும் வரவேற்பை பெரும் என எதிர்பார்க்கபடுகிறது.
ஆதாரங்கள்
பகுப்பு:கண்காட்சிகள் பகுப்பு:கிருஷ்ணகிரி மாவட்டம்
மோர்
மோர் என்பது பாலில் இருந்து பெறப்படும் நீர்மப் பொருட்களில் ஒன்று. தயிரிலிருந்து வெண்ணெயை அகற்றிய பின் கிடைக்கும் நீர்மப்பொருள் மோர் ஆகும்.
மோருடன் தேவைக்கேற்ப சிறிது உப்பு கலந்து குடிக்கலாம். இது சமையலுக்கும் பயன்படுத்தப்படுகிறது. சோடா ரொட்டி தயாரிப்பில் இதில் உள்ள அமிலம், சோடியம் பைகார்பனேட்டுடன் வினைபுரிந்து, கார்பனீராக்சைடை வெளியிடுகிறது. இதனால் ரோட்டி மிருதுவாக உள்ளது. மேலும், மோர் கோழிக் கறி மற்றும் பன்றி இறைச்சியில் சேர்க்கப்படுகிறது. இதனால், இதில் உள்ள லாக்டிக் அமிலம் இறைச்சியை மென்மையாகவும் ஈரப்பதத்தை தக்க வைத்துக் கொள்ளவும் உதவுகிறது. மற்றும் கூடுதல் சுவைகளை இறைச்சியில் ஊடுருவ அனுமதிக்கிறது.
பாரம்பரிய மோர்
முதலில், மோர் என்பது வெண்ணெய் எடுக்கப்படும் போது மீதியாக உள்ள திரவத்தை குறிக்கிறது. பாரம்பரியமாக, நன்கு காய்ச்சிய பாலை நன்கு ஆற வைத்து அதில் சிறிது தயிர் ஊற்றி சில மணிநேரம் மூடி வைப்பார்கள். இந்த நேரத்தில், பாலில் இயற்கையாக உள்ள லாக்டிக் அமிலம் உற்பத்தி செய்யும் பாக்டீரியாக்கள் பாலை புளிக்கவைகின்றன. இதன் மூலமாக கெட்டித் தயிர் கிடைக்கிறது. தயிரின் மேல் படர்ந்திருக்கும் பாலாடைகளைச் சேகரித்தும் வெண்ணெய் எடுப்பதுண்டு. . இது வெண்ணெய் எடுக்கும் செயல்முறையை எளிதாக்குகிறது, ஏனெனில் குறைந்த பி.எச் கொண்ட கிரீம் கொழுப்பு புதிய கிரீமை விட எளிதாக இணைகிறது. தீங்கு விளைவிக்கும் நுண்ணுயிரிகள் வளர்வதைத் தடுக்க இந்த அமில சூழல் உதவுகிறது. தயிரை கடைந்து நீர் சேர்த்தால் குடிக்கும் பானமான பாரம்பரிய மோர் கிடைக்கிறது.
பாரம்பரிய மோர் இன்றளவும் இந்தியா, நேபாளம் மற்றும் பாகிஸ்தான் குடும்பங்களில் தயாரிக்கப்பட்டு பயன்படுத்தப்படுகிறது. ஆனால் மேற்கு நாடுகளில் அரிதாகவே காணப்படுகிறது. நேபாளத்தில் மோர் "மோகி" என்று கூறப்படுகிறது. நேபாள வீடுகளில் மோர் என்பது பொதுவான ஒரு திரவ உணவாகவும், குடும்ப உறுப்பினர்கள் மற்றும் விருந்தினர்களுக்கு பரிமாறப்படும் உணவு அல்லது சிற்றுண்டியுடன் தரும் ஒரு பக்க உணவாகவும் உள்ளது. மேலும், இது நிறைய குடும்பங்களில் மக்காச்சோள மாவில் தயாரித்த ரொட்டியுடன் பரிமாறப்படுகிறது.
அமிலப்படுத்தப்பட்ட மோர்
''அமிலப்படுத்தப்பட்ட மோர்' என்பது வினிகர் அல்லது எலுமிச்சை சாறு போன்ற உணவு தர அமிலத்தை பாலில் சேர்ப்பதன் மூலம் தயாரிக்கப்படும் ஒரு மாற்றாகும். 1 தேக்கரண்டி (0.5 அமெரிக்க திரவ அவுன்ஸ், 15 மில்லி) அமிலத்தை 1 கப் (8 அமெரிக்க திரவ அவுன்ஸ், 240 மில்லி) பாலுடன் கலந்து, 10 நிமிடங்கள் வரை, அது கரையும் வரை இருக்க விடலாம். பால் மூலப்பொருளின் கொழுப்பு உள்ளடக்கம் எந்த அளவிலும் பயன்படுத்தப்படலாம், ஆனால் முழு பால் பொதுவாக பேக்கிங்கிற்கு பயன்படுத்தப்படுகிறது. பன்னீர் தயாரிக்க பயன்படும் செயல்பாட்டில், அத்தகைய அமிலமயமாக்கல் வெப்பத்தின் முன்னிலையில் செய்யப்படுகிறது.
ஊட்டச்சத்து
மோர் கலோரி மற்றும் கொழுப்பின் அடிப்படையில் வழக்கமான பாலுடன் ஒப்பிடத்தக்கது. ஒரு கப் (237 மில்லி) முழு பாலில் 157 கலோரிகளும் 8.9 கிராம் கொழுப்பும் உள்ளன. ஒரு கப் முழு மோர் 152 கலோரிகளையும் 8.1 கிராம் மொத்த கொழுப்பையும் கொண்டுள்ளது. குறைந்த அளவு கொழுப்பு கொண்ட மோரும் கிடைக்கிறது. மோரில் வைட்டமின்கள், பொட்டாசியம், கால்சியம் மற்றும் பாஸ்பரஸின் தடயங்கள் உள்ளன.
வெளி இணைப்புகள்
பகுப்பு:உணவு வகைகள் பகுப்பு:பால் பண்ணை தொழில்
சொத்துரிமை இடமாற்றச் சட்டம் 1882
சொத்துரிமை இடமாற்றச் சட்டம் 1882 இந்தியாவில் சொத்துக்கள் இடம் மாறுவதை ([./https://en.wikipedia.org/wiki/Property_law#Transfer_of_property transfer of property]) ஒழுங்குபடுத்தும் ஒரு இந்தியச் சட்டமாகும். இச்சட்டத்தில் பரிமாற்றம் மற்றும் அதனுடன் இணைந்த நிபந்தனைகள் பற்றிய குறிப்பிட்ட விதிகள் உள்ளன. இது ஜூலை 1, 1882 அன்று அமலுக்கு வந்தது.
இந்தச் சட்டத்தின் படி, 'சொத்து மாற்றல்' என்பது ஒரு நபர் தனது சொத்துக்களை ஒன்று அல்லது அதற்கு மேற்பட்ட நபர்களுக்கு அளிப்பதோ அல்லது தனக்கும் மற்றும் ஒன்று அல்லது அதற்கு மேற்பட்ட நபர்களுக்கும் சேர்த்து அளிப்பதோ ஆகும். பரிமாற்றச் செயல் தற்போதோ அல்லது எதிர்காலத்திலோ செய்யப்படலாம். தனிநபர், நிறுவனத்தையோ அல்லது சங்கத்தையோ அல்லது பல தனிநபர்களையோ உள்ளடக்கியிருக்கலாம். அசையாச் சொத்துகள் உட்பட எந்தவிதமான சொத்துகளும் இடம் மாற்றப்படலாம்.
"சொத்து" விளக்கம்
சொத்து, பரவலாக பின்வருமாரு வகைப்படுத்தப்பட்டுள்ளது:
"அசையா சொத்துக்களில்([./https://en.wikipedia.org/wiki/Immovable_property Immovable property]) மரம், வளர்ந்து வரும் பயிர்கள் அல்லது புல் போன்றவை அடங்காது" என்று இச்சட்டம் விளக்குகிறது. பிரிவு 3 (26), பொதுக் கிளைகள் சட்டம், 1897, "அசையாச் சொத்து" என்பது நிலம், நிலத்திலிருந்து வரும் பலன்கள், பூமியோடு இணைந்திருக்கும் விஷயங்கள், அல்லது பூமியோடு நிரந்தரமாக இணைக்கப்பட்ட எதையும் உள்ளடக்கலாம் எனக் கூறுகிறது. மேலும், பதிவு சட்டம், 1908, 2 (6)
"அசையாச் சொத்து" நிலம், கட்டிடங்கள், பரம்பரைக் கொடுப்பனவுகள், வழிகளுக்கு உள்ள உரிமைகள், விளக்குகள், படகுகள், மீன்பிடித் துறை சார்ந்தவைகள் அல்லது பூமியில் இருந்து வரும் வேறு எந்த பலன்கள், மற்றும் பூமியோடு இணைந்திருக்கும் அல்லது நிரந்தரமாக இணைக்கப்பட்டிருக்கும் எதையும் உள்ளடக்கும். ஆனால் மரம், வளர்ந்து வரும் பயிர்கள்/புல் ஆகியவை உள்ளடங்காது.
சொத்து  இடமாறும் போது அதை பெறுபவருக்கு கொடுக்கவேண்டிய அனைத்து வட்டியும் (வேறேதும் குறிப்பிடப்பட்டாலன்றி) அந்தச் சொத்திலேயே அடங்கும்.
1882 ஆம் ஆண்டின் சொத்துரிமை சட்டத்தின் 43 ஆம் பிரிவின் கீழ், ஒரு நபர் மோசடியாகவோ அல்லது தவறுதலாகவோ குறிப்பிட்ட அசையாச் சொத்துகளை மாற்றுவதற்கு அங்கீகாரம் பெற்றிருந்தால், அத்தகைய சொத்துக்களை கருத்தில் கொள்ள சில நடவடிக்கைகளையும் மேற்கொண்டால், அந்த மாற்றங்கள் எதிர்காலத்திலும் தொடர்ந்து செல்லுபடியாகும். கையகப்படுத்தக்கூடிய எந்தவொரு வட்டியின் பொருட்டும் இது மாதிரியான சொத்துகள் பொருந்தும்.
இது பரிமாற்றத்தை பெருபவரின் விருப்பத்தின்போதும், பரிமாற்ற ஒப்பந்தம் செய்யப்பட்டிருக்கும் காலப்பகுதியிலும் செய்யப்படும். இந்த விதிமுறையின் படி, முந்தைய பரிமாற்றதைப் பற்றிய  அறிவிப்பினை அறிந்திராத அல்லது விருப்பத்தேர்வு செய்யும் உரிமையில்லாத பரிமாற்றப் பெருனரின் உரிமைகள் பாதுகாக்கப்படுகின்றன. இந்த விதி estoppel இன் விதிமுறையை உள்ளடக்குகிறது, அதாவது பிரதிநிதித்துவம் செய்யும் நபர் பின்னர் அதற்கு எதிராக செயல்பட முடியாது.
ஒப்பந்தம் செய்ய தகுதி வாய்ந்த ஒவ்வொரு நபரும் சொத்துக்களை மாற்றுவதற்கு தகுதியுடையவர்; சொத்து முழுமையாகவோ பகுதிகளாகவோ மாற்றப்படலாம். இடமாற்றம் செய்யப்படும் சொத்துக்கு உரிமையுடையவராகவோ, அல்லது அந்த சொத்துக்களை பரிமாற்றக்கூடிய உரிமையுடையவராகவோ இருக்க வேண்டும். இந்த உரிமையானது முழுமையானதாகவோ அல்லது நிபந்தனைக்கு உள்பட்டதாகவோ இருக்கலாம்; சொத்து அசையும் அல்லது அசையாததாகவோ, தற்போதைய அல்லது எதிர்காலத்திற்கு உரியதாகவோ இருக்கலாம். எழுத்துப்பூர்வமாக மாற்றம் செய்ய வேண்டுமென ஏதேனும் ஒரு சட்டத்தின்கீழ் கட்டாயமாகக் கேட்கப்படாவிட்டால், இத்தகைய மாற்றீடு வாய்வழி செய்யப்படலாம்.
ஒரு நபர் சிந்தைத் தெளிவுள்ளவராயும், ஆனால் சுயமாக எந்த ஒப்பந்தத்திலும் கையெழுத்திட இயலாதவராயும் இருந்தால் கூட, அவர் நியமித்த சொத்து வழக்கறிஞர், அதை வழக்கில் ஆஜராகக்கூடிய நபர் (power of attorney) எனும் அதிகாரத்தின் உதவியுடன் செய்ய முடியும்.
சொத்துரிமை இடமாற்றச் சட்டத்தின் பிரிவு 6 இன் படி, எந்தவொரு வகையான சொத்தும் மாற்றப்படலாம். இடமாற்றம் செய்யாதபடி தடுக்கும்/ வலியுறுத்தும் நபர், சில சட்டங்கள் அல்லது உரிய காரணம் காட்டி நிரூபிக்க வேண்டும்; இது பரிமாற்ற உரிமையை கட்டுப்படுத்துகிறது. பரிமாற்றத்தைத் தடுக்க சில சட்ட வரம்பு இல்லாவிட்டால், சொத்து உரிமையாளர் அதை மாற்றலாம். இருப்பினும், சில சந்தர்ப்பங்களில், அத்தகைய சொத்துகளின் மேல் அங்கீகாரமில்லாத நபர் ஒருவரால் சொத்து மாற்றம் செய்யப்பட்டு அவர் ஒரு லாபம் பெற்றுக்கொள்வதற்கான வாய்ப்பும் உண்டு.
தொடர்புடைய சட்டம்
சொத்து சட்டத்தில் முதன்மையாக அக்கறை கொண்டுள்ள 18 இதர சட்டங்கள் உள்ளன அல்லது கீழே பட்டியலிடப்பட்டுள்ளபடி, சொத்து சட்டத்திற்கு கணிசமான சட்டங்கள் உள்ளன:
குறிப்புகள்
<references group="" responsive="1">
சௌகார்பேட்டை (திரைப்படம்)
சௌகார்பேட்டை (Sowkarpettai (film) சிறீகாந்த் மற்றும் லட்சுமி ராய் முன்னனி நடிகர்களாக நடித்து வி. சி. வடிவுடையான்  இயக்கிய தமிழ்த் திகில் படமாகும். இப்படம் மார்ச்சு 4, 2016 அன்று வெளியானது.
நடிகர்கள்
ஸ்ரீகாந்த், லட்சுமி ராய், சுமன், சரவணன், பவர் ஸ்டார் ஸ்ரீநிவாசன், சிங்கம்புலி, மனோபாலா, மீனாக்ஷி, தலைவாசல் விஜய், ரேகா, கஞ்சா கருப்பு, வடிவுக்கரசி, ஆர்த்தி, கஜேந்திரன், சுப்பாராஜ், வேன்கள் ராவ், மதன், லிங்கேஷ், ராகுல், ப்ரியங்கா
கதைச்சுருக்கம்
வெற்றியும் மாயாவும் ஒருவரை ஒருவர் காதல் செய்தனர். வெற்றியும் சக்தியும் இரட்டை சகோதரர்கள். சக்தி மாயாவை விரும்பினான். அது தெரிய வந்த அவனின் பெற்றோர், சக்தியை வீட்டை விட்டு வெளியே அனுப்பினார். சில ஆண்டுகள் கழித்து, வெற்றியும், மாயாவும் அவனது பெற்றோரும் கொல்லப்படுகிறார்கள். இறந்த அவர்கள் ஆவியாக வந்து, குடும்பத்தை கொன்றவர்களை பழிவாங்குகிறார்கள். அந்நிலையில், சக்தி ஒரு மாத்திரவாதியாக மாறி தன் எதிரிகளை கொல்கிறான். மேலும் அவனது சக்தியை பயன்படுத்தி வெற்றியை கொன்று, மாயாவை அடைய முயற்சி செய்கிறான் சக்தி. இறுதியில், யாருக்கு வெற்றி கிடைத்தது என்பதே மீதிக் கதையாகும்.
ஒலிப்பதிவு
இப்படத்தின் இசை அமைப்பாளர் ஜான் பீட்டர் ஆவார். விவேகா, நா. முத்துக்குமார் மற்றும் சொற்கோ ஆகியோர் இப்படத்தின் பாடல் ஆசிரியர்கள் ஆவர்.
தயாரிப்பு
2015 மார்ச் திரைப்படத்தின் படப்பிடிப்பு துவங்கியது. இந்தப் படம் ஹிந்தி மொழியில் தந்த்ர ஷக்தி என்றும், தெலுங்கு மொழியில் சிவ கங்கா என்றும் பெயரிடப்பட்டன.
வரவேற்பு
இந்த பேய்படத்தில் அவ்வளவாக பயம் ஏற்படவில்லை என்றும், குறைந்த செலவில் தயாரிக்கப்பட்டது போன்றும், ஒப்பனையும் இசையும் சரிவர அமையவில்லை என்றும் விமர்சனம் செய்யப்பட்டது.
வெளி-இணைப்புகள்
https://www.imdb.com/title/tt5543488/
மேற்கோள்கள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஸ்ரீகாந்த் நடித்த திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள்
மாநிலங்களவைத் தேர்தல்கள் 1990
மாநிலங்களவைத் தேர்தல்கள் 1990 (1990 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1990-ல் நடைபெற்ற தேர்தல்கள் ஆகும்.
தேர்ந்தெடுக்கப்பட்ட உறுப்பினர்கள்
1990-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1990-96 காலத்திற்கான உறுப்பினர்களாக இருந்தனர். இவர்கள் பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1996ஆம் ஆண்டில் ஓய்வு பெற்றனர்.
இடைத்தேர்தல்
1990ஆம் ஆண்டில் பின்வரும் இடைத்தேர்தல்கள் நடத்தப்பட்டன.
மாநில - உறுப்பினர் - கட்சி
மேற்கோள்கள்
<references group="" responsive="1"> பகுப்பு:மாநிலங்களவைத் தேர்தல்கள்
மாச்சாங் மாவட்டம்
மாச்சாங் மாவட்டம் (மலாய் மொழி: Jajahan Machang; கிளாந்தான் மலாய் மொழி: Mache; ஆங்கிலம்: Machang District; சீனம்: 马樟县; ஜாவி: ماچڠ) என்பது மலேசியா, கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். இந்த மாவட்டத்தின் முக்கிய நகரம்; மற்றும் நிர்வாக மையம் மாச்சாங் நகரம் ஆகும்.
இந்த மாவட்டம் கிளாந்தான் மாநிலத்தின் மையத்தில் அமைந்துள்ளது. இதன் வடக்கில் கோத்தா பாரு மாவட்டம் (Kota Bharu District); கிழக்கில் பாசீர் பூத்தே மாவட்டம் (Pasir Puteh District); தென்கிழக்கில் திராங்கானு மாநிலம்; மேற்கில் தானா மேரா மாவட்டம் (Tanah Merah District) மற்றும் தெற்கில் கோலா கிராய் மாவட்டம் (Kuala Krai District) ஆகிய நிலப்பகுதிகள் எல்லைகளாக உள்ளன.
பொது
முன்பு உலு கிளாந்தான் நாடாளுமன்றத் தொகுதியின் ஒரு பகுதியாக இருந்தது. 1949-இல், கிளாந்தான் மாநிலத்தின் தன்னாட்சி பெற்ற துணை மாவட்டமாக வரையறுக்கப்பட்டது. இந்த மாவட்டத்தின் விரைவான வளர்ச்சி மற்றும் பொருளாதார விரிவாக்கம் காரணமாக, 1952 சனவரி 1-ஆம் தேதி முழு மாவட்டமாக தரம் உயர்த்தப்பட்டது.
சுற்றுலா
மச்சாங் மாவட்டம் வெந்நீர் ஊற்றுகளுக்கு பெயர் பெற்றது. அவை அமைந்துள்ள இடங்கள்:
கம்போங் ரெங்காஸ் தோக் போக் (Kampung Rengas Tok Bok ) ஊத்தான் லிப்பூர் புக்கிட் பாக்கார் (Hutan Lipur Bukit Bakar) ஊத்தான் லிப்பூர் சாபாங் தோங்கா (Hutan Lipur Cabang Tongka) ஜெராம் லீனாங் நீர்வீழ்ச்சி (Air Terjun Jeram Linang)
போக்குவரத்து
கேடிஎம் இண்டர்சிட்டி (KTM Intercity) எனும் மலாயா தொடருந்து நிறுவனத்தின் (Keretapi Tanah Melayu Berhad) (KTMB) நகரங்களுக்கு இடையிலான தொடருந்துகள் மாச்சாங் நகரில் நிற்பது இல்லை. தொடருந்து சேவையைப் பயன்படுத்த விரும்புகிறவர்கள் 10 கி.மீ. அப்பால் உள்ள தெமாங்கான் Temangan நகரத்திற்குச் செல்ல வேண்டும். மாச்சாங் மாவட்டத்தில் தெமாங்கான் நகரத்தில் மட்டுமே தொடருந்து நிலையம் உள்ளது.
மாச்சாங் நகரம்
மாச்சாங் நகரம், கோத்தா பாருவில் இருந்து 44 கி.மீ.; கோலாலம்பூர் மாநகரில் இருந்து 298 கி.மீ. தொலைவில் உள்ளது. மாச்சாங் எனும் பெயரில் கம்போங் மாச்சாங் (Kampung Machang) எனும் கிராமம் உள்ளது.
1880-ஆம் ஆண்டில் செனிக் அவாங் கெச்சிக் (Senik Awang Kecik) என்பவரின் தலைமையில் குடியேறிய ஒரு குழுவினரால் கம்போங் மாச்சாங் எனும் கிராமம் உருவாக்கப்பட்டது. இந்தக் கிராமத்தில் இருந்துதான் மாச்சாங் நகரமும் உருவானது.
குதிரை மாம்பழம் என்று அழைக்கப்படும் மாச்சாங் மாம்பழம் (Mangifera foetida) என்பதன் மலாய் பெயரில் இருந்து இந்த இடத்திற்குப் மாச்சாங் என்று பெயரிடப்பட்டது.
மேலும் காண்க
பகுப்பு:கிளாந்தான் பகுப்பு:மலேசியாவின் மாவட்டங்கள்‎‎ பகுப்பு:கிளாந்தான் மாவட்டங்கள்
இசுட்ரோன்சியம் ஐதராக்சைடு
இசுட்ரோன்சியம் ஐதராக்சைடு (Strontium hydroxide) என்பது Sr(OH)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு இசுட்ரோன்சியம் அயனியும் இரண்டு ஐதராக்சைடு அயனிகளும் சேர்ந்து இத்தீவிர காரம் உருவாகிறது. இதற்காக ஒரு இசெஉட்ரோன்சியம் உப்புடன் வலிமையான ஒரு காரம் சேர்க்கப்படுகிறது. நீரிலி நிலை, ஒற்றை நீரேற்று மற்றும் எந்நீரேற்று முதலிய வடிவங்களில் இசுட்ரோன்சியம் ஐதராக்சைடு காணப்படுகிறது.
தயாரிப்பு
குளிர் நீரில் இசுட்ரோன்சியம் ஐதராக்சைடு கரையுமென்பதால் NaOH அல்லது KOH போன்ற ஒரு வலிமையான காரத்தை கரையக்கூடிய ஏதாவதொரு இசுட்ரோன்சியம் உப்புக் கரைசலுடன் சொட்டு சொட்டாக சேர்ப்பதன் மூலம் எளிதாக இதைத் தயாரிக்க முடியும். பெரும்பாலும் இசுட்ரோன்சியம் நைட்ரேட்டு ((Sr(NO3)2 ) உப்பு இதற்காகப் பயன்படுத்தப்படுகிறது. வெண்மையான நுண் தூளாக இசுட்ரோன்சியம் ஐதராக்சைடு வீழ்படிவாகிறது. கரைசலை வடிகட்டி குளிர் நீரில் கரைத்து பின்னர் உலர்த்தி இசுட்ரோன்சியம் ஐதராக்சைடு பயன்படுத்தப்படுகிறது.
பயன்பாடுகள்
இசுட்ரோன்சியம் ஐதராக்சைடு, முக்கியமாக கிழங்குவகை சர்க்கரை சுத்திகரிப்பிலும் நெகிழிகளில் ஒரு நிலைப்படுத்தியாகவும் பயன்படுத்தப்படுகிறது.
பாதுகாப்பு
விழுங்க நேர்ந்தால் மிகவும் கொடிய தீங்குகளை இசுட்ரோன்சியம் ஐதராக்சைடு விளைவிக்கும். கண், தோல், சுவாச உறுப்புகளில் எரிச்சலை உண்டாக்கும்.
புற இணைப்புகள்
பகுப்பு:இசுட்ரோன்சியம் சேர்மங்கள் பகுப்பு:ஐதராக்சைடுகள் பகுப்பு:காரங்கள்
ஹிமா தாசு
ஹிமா தாசு (Hima Das, பிறப்பு: 9 சனவரி 2000) ஒரு இந்திய விரைவோட்ட வீராங்கனை ஆவார். அவர் IAAF உலக தடகள சாம்பியன்சிப் 20 வயதுக்குட்பட்டோர் போட்டியில் தங்கப்பதக்கம் வென்ற முதல் இந்தியர் ஆவார்.
ஆரம்ப வாழ்க்கை
ஹிமா தாஸ் இந்திய மாநிலம் அஸ்ஸாமில் நாகான் நகரில் பிறந்தார். அவரது பெற்றோர்கள் ரோன்ஜித் மற்றும் ஜோமாலி தாஸ் ஆவர். அவர்களுக்கு ஹிமாவுடன் சேர்த்து மூன்று குழந்தைகள். ஹிமா சிறுவயதில் மண் தரையில் சிறுவர்களுடன் கால்பந்து விளையாடுவார். அவரது கனவு இந்திய கால்பந்து அணியில் இடம் பெற வேண்டுவதாக இருந்தது.
வாழ்க்கை
ஹிமா தாசு, உலகளாவிய போட்டியில் பதக்கம் வென்ற முதல் இந்திய தடகள விரைவோட்ட வீரர் ஆவார். அவர், பின்லாந்து, தம்பீரேவில் நடந்த 2018 - 20 வயதுக்குட்பட்டோர் உலக சாம்பியன்சிப், 400 மீட்டர் பெண்கள் இறுதி போட்டியில் தங்கம் வென்றார், அவர் எடுத்துக்கொண்ட நேரம் 51.46 விநாடிகள். அவர் கடைசி 80 மீட்டர் தொலைவில் முன்னணியிலிருந்த 3 போட்டியாளர்களை முந்திச் சென்று, தங்கம் வென்று வரலாறு படைத்தார்.
தாஸ் 20 வயதுக்குட்பட்டோர் உலக சாம்பியன்சிப் போட்டியில் பதக்கம் வென்ற இந்தியர்களில் ஒருவரானார். இந்தப் பட்டியலில் உள்ள மற்றவர்கள்: சீமா புனியா (வெண்கலம், வட்டெறிதல்), நவஜித் கவுர் தில்லான்(வெண்கலம், வட்டெறிதல்) மற்றும் நீரஜ் சோப்ரா (தங்கம், ஈட்டி எறிதல்).
செப்டம்பர் 2018 இல் அதிதாஸ் ஹிமா தாசுடன் ஒரு ஒப்பந்த உடன்படிக்கை மேற்கொண்டது.
இவர் போலந்தில் நடைபெற்ற பொன்சான் தடகள கிராண்ட் பிரிக்ஸ் போட்டியில் சூலை 2, 2019 இல் 200 ஓட்டப்பந்தயத்தில் 23.65 வினாடிகளில் முடித்துள்ளார்.
இதற்குப் பிறகு, இவர் போலந்தில் நடைபெற்ற குன்டோ தடகளப் போட்டியில் 200 மீ ஓட்டப்பந்தயத்தில், சூலை 7, 2019 அன்று  23.97 விநாடிகளில் முடித்தார்.
இதே ஆண்டில் செக் குடியரசில், சூலை 13 அன்று நடைபெற்ற 200 மீ ஓட்டப்பந்தயத்தில் 23.43 வினாடிகளில் ஓடி தங்கப் பதக்கம் வென்றார்.
2019, சூலை 17 இல் செக் குடியரசில் நடைபெற்ற டாபார் தடகளப் போட்டியில் 200 மீட்டர் ஓட்டப்பந்தயத்தை 23.25 வினாடிகளில் ஓடி தங்கப்பதக்கம் வென்றார்.
20 சூலை 2019 இல், செக் குடியரசின், நோவ் மெஸ்டோவில் நடைபெற்ற 400 மீட்டர் ஓட்டப்பந்தயத்தில் பந்தய தூரத்தை 52.09 வினாடிகளில் கடந்து தங்கப்பதக்கம் வென்றுள்ளார்.
ஹிமா தாசு, சூலை 2019, மாதத்தில் மட்டும் சர்வதேச தடகளப் போட்டிகளில் 5 தங்கப்பதக்கங்களை வென்றுள்ளார்.
மேற்கோள்கள்
பகுப்பு:2000 பிறப்புகள் பகுப்பு:வாழும் நபர்கள் பகுப்பு:அசாமிய நபர்கள் பகுப்பு:இந்தியப் பெண் குறுந்தொடரோட்ட வீரர்கள்‎
கெட்டிக்காரன்
கெட்டிக்காரன் 1971 ஆம் ஆண்டு வெளிவந்த தமிழ்த் திரைப்படமாகும். எச். எஸ். வேணு இயக்கத்தில் வெளிவந்த இத்திரைப்படத்தில் ஜெய்சங்கர், லீலா மற்றும் பலரும் நடித்துள்ளனர்.
பகுப்பு:1971 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள்
குன்றக்குடி ஊராட்சி
குன்றக்குடி ஊராட்சி (Kundrakudi Gram Panchayat), தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3247 ஆகும். இவர்களில் பெண்கள் 1617 பேரும் ஆண்கள் 1630 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தமிழ்நாட்டில் இந்திய நாடாளுமன்றத் தேர்தல், 1980
இந்தியக் குடியரசின் ஏழாவது நாடாளுமன்றத் தேர்தல் தமிழ்நாட்டில் 1980 ஆம் ஆண்டு ஜனவரி மாதம் நடை பெற்றது. திராவிட முன்னேற்றக் கழகம்-இந்திய தேசிய காங்கிரசு கூட்டணி 37 இடங்களை வென்று முதலிடத்தில் வந்தது.
தமிழக அமைச்சர்கள்
இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
வெளி இணைப்புகள்
பகுப்பு:1980 தேர்தல்கள் பகுப்பு:தமிழ்நாட்டில் இந்திய நாடாளுமன்றத் தேர்தல்கள் பகுப்பு:1980 நிகழ்வுகள்
சார்காட் மும்மை (அறுவை மருத்துவம்)
சார்காட்டின் மும்மை (Charcot's triad) என்பது அறுவை மருத்துவம்|அறுவை மருத்துவத் துறையில் ஏறும் பித்தப்பாதை அழற்சியை (ascending cholangitis) உணர்த்தும் மூன்று அறிகுறிகளாகும். இதை ஃபிரெஞ்சு நாட்டைச் சேர்ந்த நரம்பியலாளர் ஜீன்-மார்ட்டின் சார்காட் (1825–1893) முதலில் விவரித்தார். சார்காட் மும்மை என்பது அறுவைச் சிகிச்சையின் பின்னர் ஏற்படக்கூடிய மூன்று அறிகுறிகளாகும். அவையாவன:
பகுப்பு:குறுங்கட்டுரைகள் பகுப்பு:அறுவை மருத்துவம்
Charcot-Trias
வாழவந்தி நாடு ஊராட்சி
வாழவந்தி நாடு ஊராட்சி (Valavanthi nadu Gram Panchayat), தமிழ்நாட்டின் நாமக்கல் மாவட்டத்தில் உள்ள கொல்லி மலை வட்டாரத்தில் அமைந்துள்ளது. இந்த ஊராட்சி, சேந்தமங்கலம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3903 ஆகும். இவர்களில் பெண்கள் 1891 பேரும் ஆண்கள் 2012 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மக்கள் கூட்டணி
மக்கள் கூட்டணி (People's Alliance) என்பது பின்வருவனவற்றுள் ஒன்றாக இருக்கலாம்:
புலம் ஊராட்சி
பூலம் ஊராட்சி (Poolam Gram Panchayat), தமிழ்நாட்டின் திருநெல்வேலி மாவட்டத்தில் உள்ள நாங்குநேரி வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2696 ஆகும். இவர்களில் பெண்கள் 1355 பேரும் ஆண்கள் 1341 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மிசுட்டி பெந்த்சு
'''மிசுட்டி சி. பெந்த்சு' (Misty C. Bentz)'' (பிறப்பு: 1980, ஜூலை, 4,) ஓர் அமெரிக்க வனியற்பியலாளர் ஆவார். இவர் ஜார்ஜியா மாநிலப் பல்கலைக்கழகத்தில் இயற்பியல், வானியல் துறையில் இணைப்பேராசிரியராக உள்ளார். இவர் மீப்பொருண்மைக் கருந்துளையின் பொருண்மை அளவீடுகளுக்காகவும் கருந்துளை அளவுசார் உறவு வகைகளுக்காகவும் பெயர்பெற்றவர்.
வாழ்க்கைப்பணி
இவர் வாழ்சிங்டன் பல்கலைக்கழகத்தில் இயற்பியலிலும் வானியலிலும் இளவல் பட்டம் பெற்றார். இவர் 2007 இல் ஓகியோ மாநிலப் பல்கலைக்கழகத்தில் வானியலில் முனைவர் பட்டத்தை பெற்றார். இவர்2007 முதல் 2009 வரை முதுமுனைவர் ஆய்வாளராகவும் நாசாவின் ஆய்வுறுப்பினராக 2009 முதல் 2010 வரையில் இர்வினில் உள்ள கலிபோர்னியா பல்கலைக்கழகத்திலும் இருந்தார். இவர் 2010 இல் ஜார்ஜியா பல்கலைக்கழகத்தில் இயற்பியல், வானியல் துறையில் சேர்ந்தார்]].
ஆராய்ச்சி
இவர் செயல்முனைவு மிக்க மீப்பொருண்மைப் பால்வெளிக்கருக்களின் பொருண்மைகளை எதிர்முழக்க வரைவு முறையால் தீர்மானிக்கும் ஆய்வுக்காகப் பரவலாக அறியப்பட்டுள்ளார். இவர் இப்போது 60 செயல்முனைவு மிக்க பால்வெளிகளின் SMBHபொருண்மை அளவீடுகளைத் தரும் AGN கருந்துளைப் பொருண்மைத் தரவுத்தளத்தை பேணி வருகிறார். >  SMBH பொருண்மை அளவீடுகளைப் பயன்படுத்தி, பல கருந்துளைகளின் பருமை இயல்புகளை அளவீடு செய்ய உதவியுள்ளார். இந்த அளவீட்டில் கருந்துளை பொருண்மை முதல் பால்வெளி பால்வெளி உடுக்கணப் பொருண்மை,  அகல்வரி வட்டார ஆரம், AGN ஒளிர்திறன் ஆகியன அடங்கும். இந்தப் பருமை உறவுகளின் அளவீடு, கருந்துளைப் பொருண்மை மதிப்பீடுகளின் பேரளவு புள்ளியியல் பதக்கூறுகளாகப் பதிவுசெய்யப்படுகின்றன. இவை பால்வெளி உருவாக்கத்தையும் படிமலர்ச்சியையும் ஆய்வு செய்ய உதவும் உயர்பிரிதிற பாய்மவியங்கியல் பெருநிலை அண்டப் படிமங்களுக்கான (ஒப்புருவாக்கங்கள்) நோக்கீட்டுக் கட்டுத்தளைகளை விதிக்கின்றன, எ. கா. விளக்கமுறை அண்டம், தொடுவான -AGN படிமங்கள் போன்றன.
நாசாவின் வானியற்பியல்லுக்கான அடுத்த 30 ஆண்டுகளுக்கான வழித்தடத்தை அட்டவணைப்படுத்த 2013 இல் தேர்ந்தெடுக்கபட்ட 22 வானியலாளர்களில் இவரும் ஒருவர் ஆவார். வானியல் பொம்மைகள் சார்ந்த நான்காம் பதிப்புக்கு இவர் தொழில்நுட்பப் பதிப்பாசிரியராக இருந்துள்ளார்s. Popular Science, Business Insider, Live Science, and Mashable போன்ற மக்கள் பரப்புரை ஊடகங்கள் கருந்துளை சார்ந்த உரைகளில் இவரது பெயரைத் தொடர்ந்து சான்று காட்டி வருகின்றன.
வெளி இணைப்புகள்
பகுப்பு:அமெரிக்க வானியற்பியலாளர்கள் பகுப்பு:அமெரிக்கப் பெண் வானியலாளர்கள் பகுப்பு:அமெரிக்கப் பெண் இயற்பியலாளர்கள் பகுப்பு:அண்டவியலாளர்கள் பகுப்பு:1980 பிறப்புகள் பகுப்பு:வாழும் நபர்கள்
மக்கள் முற்போக்கு கட்சி
மக்கள் முற்போக்கு கட்சி (Parti Progresif Penduduk Malaysia, People's Progressive Party) என்பது மலேசியாவில் ஒரு பல்லின தேசியவாத அரசியல் கட்சியாகும். 1953-ஆம் ஆண்டு தோற்றுவிக்கப்பட்டது. இப்போது ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாகும்.
பி.பி.பி. என சுருக்கமாக அழைக்கப்படும் மக்கள் முற்போக்கு கட்சி, 1950களில் மலாயாவில் ஆளும் கட்சியாக இருந்த கூட்டணிக் கட்சிக்கு ஓர் எதிர் கட்சியாகத் தோற்றுவிக்கப்பட்டது. இக்கட்சியை சீனிவாசகம் சகோதரர்கள் உருவாக்கினார்கள். கட்சியின் முதல் தலைவர் டாக்டர் கனகரத்தினம் பிள்ளை ஆவார். அவருடன் அலுவலக நிர்வாகிகளாக சீனிவாசகம் சகோதரர்களும் இருந்தனர்.
வரலாறு
1953-இல், ஒரு குறுகிய காலத்திற்கு, ஆளும் கூட்டணியுடன் இணைந்து இருந்தது. அந்தக் கூட்டணியில் மலேசிய சீனர் சங்கம், அம்னோ, ம.இ.கா கட்சிகள் அங்கம் வகித்தன. இந்தக் கூட்டணி பின்னர் பாரிசான் நேசனல் என்று மாற்றம் கண்டது. ஆனால், தேர்தல் இட ஒதுக்கீடுகளில் ஏற்பட்ட கருத்து வேறுபாடுகளின் காரணமாக மக்கள் முற்போக்கு கட்சி, கூட்டணியில் இருந்து விலகி, மீண்டும் ஓர் எதிர்க்கட்சியானது.
1969 பொதுத் தேர்தலில், ஒரு வலுவான எதிர்ப்பு கட்சியாக விளங்கிய மக்கள் முற்போக்கு கட்சி, கிட்டத்தட்ட பேராக் மாநில அரசை அமைக்கும் தருவாயில் இருந்தது, இருப்பினும், கட்சியைச் சார்ந்த இருவர் கூட்டணியின் பக்கம் கட்சி மாறிப் போனதால் பேராக் மாநில அரசை அமைக்க முடியாமல் போய்விட்டது.
1969 மலேசிய இனக் கலவரம்
மக்கள் முற்போக்கு கட்சியின் உயர்மட்ட தலைவர்கள் பலர் இந்தியர்களாக இருந்தாலும், அக்கட்சியின் வெற்றிக்கு சீன வாக்காளர்களே காரணமாக இருந்தனர். 1973 இல், மக்கள் முற்போக்கு கட்சி தேசிய முன்னணியின் தோற்ற உறுப்பினர்களில் ஒன்றாக இருந்தது. குறிப்பாக 1969 மலேசிய இனக் கலவரங்களுக்குப் பின்னர், இந்திய, சீன வாக்குகளைத் தக்க வைப்பதில் தேசிய முன்னணி தீவிரம் காட்டியது.
1974 பொது தேர்தலில் பாரிசான் நேசனல் கூட்டணியின் கீழ் போட்டியிட்டது. அத்தேர்தலில், மக்கள் முற்போக்கு கட்சி கிட்டத்தட்ட அனைத்து இடங்களையும் இழக்க வேண்டி வந்தது. சீன வாக்காளர்களின் எதிர்ப்பு உணர்வு அலைகள் அதற்கு காரணமாக இருந்தன.
மலேசிய இந்தியர்கள்
இன்று, டத்தோ எம். கேவியஸ் தலைமையின் கீழ், மக்கள் முற்போக்கு கட்சி நாடு முழுவதும் 3000 க்கும் மேற்பட்ட கிளைகளைக் கொண்டுள்ளது. 500,000க்கும் மேற்பட்ட உறுப்பினர்கள் உள்ளனர். பதிவு பெற்ற அனைத்து உறுப்பினர்களுக்கும் தலைவர் கையெழுத்திட்ட உறுப்பினர் அட்டைகள் வழங்கப்படுகின்றன.
2006 ஆம் ஆண்டு, புள்ளிவிவரங்களின்படி கட்சி உறுப்பினர்களாக 48% மலேசிய இந்தியர்கள்; 32% சீனர்கள்; 13% மலாய்க்காரர்கள்; 7% மற்ற மற்ற இனங்களைச் சார்ந்தவர்கள்.
2008ஆம் ஆண்டு மலேசிய பொது தேர்தலில் மக்கள் முற்போக்கு கட்சி மிக மோசமாகத் தோல்வி அடைந்தது. எனினும் அக்கட்சிக்கு ஒரு மேலவை இடம் வழங்கப்பட்டது. அதன் தலைவர் எம். கேவியஸ், துணை அமைச்சராக நியமிக்கப்பட்டார்.
வெளி இணைப்புகள்
பகுப்பு:மலேசிய அரசியல் கட்சிகள்
2009 வவுனியா நகரசபை தேர்தல்
2009 வவுனியா நகரசபை தேர்தல் 2009 ஆகஸ்டு 8 ஆம் நாள் நடத்தப்பட்டது. வவுனியா நகரசபைக்கு 11 பேரைத் தெரிவுச் செய்யும் வகையில் இத்தேர்தல் அமைந்தது. 2009 மே 18 ஆம் நாள் ஈழப்போர் முடிவடைந்ததாக இலங்கை அரசால் அறிவிக்கப்பட்ட பின்னர் நடைபெறும் முதலாவது உள்ளூராட்சி சபைகளுக்கான தேர்தல் இதுவாகும். அத்துடன் வட மாகாணத்தில் 11 ஆண்டுகளுக்குப் பின்னர் இடம்பெற்ற முதலாவது உள்ளூராட்சி சபைத் தேர்தலும் இதுவாகும். மொத்தமுள்ள 11 இடங்களில் தமிழீழ விடுதலைப் புலிகளை ஆதரித்து வந்த மிதவாதக் கட்சியான தமிழ் தேசியக் கூட்டமைப்பைச் சேர்ந்த இலங்கைத் தமிழரசுக் கட்சி 5 இடங்களைப் பெற்று வெற்றி பெற்றது. 52 விழுக்காடு வாக்காளர்கள் இத்தேர்தலில் வாக்களித்தார்கள். வவுனியா நகரசபைக்கு கடைசியாக 1994, மார்ச் 1 ஆம் நாள் தேர்தல் நடைபெற்றது குறிப்பிடத்தக்கது.
வேட்புமனுத் தாக்கல்
இதற்கான வேட்பு மனு தாக்கல் ஜூன் 18 தொடக்கம் ஜூன் 25 ஆம் நாள் பகல் 12.00 மணி வரை வேட்பு மணுக்கள் ஏற்கப்பட்டன. இக்கால எல்லையில்
ஆகிய குழுக்கள் வேட்பு மனுக்களை தாக்கல் செய்தன். ஆனால் தமிழர் விடுதலைக் கூட்டணி தாக்கல் செய்தல் வேட்பு மனுக்கள் தேர்தல் தெரிவு அதிகாரியால் செல்லுபடியற்றதாக அறிவிக்கப்பட்டது.
மொத்தம் 135 பேர் 11 இடங்களுக்காகப் போட்டியிட்டனர்.
முடிவுகள்
இலங்கைத் தமிழரசுக் கட்சி 5 இடங்களைக் கைப்பற்றி முதலாவது இடத்தில் இடம்பெற்றது.
மேற்கோள்கள்
பகுப்பு:வவுனியா இலங்கை பகுப்பு:இலங்கை உள்ளூராட்சி சபைத் தேர்தல்கள்
கர்நாடக சட்டமன்றத் தொகுதிகளின் பட்டியல்
கர்நாடகத்தில் மொத்தம் 224 சட்டமன்றத் தொகுதிகள் உள்ளன. தொகுதிக்கு ஒரு உறுப்பினர் வீதம் மொத்தம் 224 உறுப்பினர்கள் கர்நாடக சட்டமன்றத்திற்கு தேர்ந்தெடுக்கப்படுகின்றனர். ஆட்சி கலைக்கப்படாவிட்டால், தேர்ந்தெடுக்கப்பட்ட உறுப்பினர்களின் பதவிக்காலம் 5 ஆண்டுகள் ஆகும்.
தொகுதிகளின் பட்டியல்
இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்கு பிறகான பட்டியல் கீழே கொடுக்கப்பட்டுள்ளது.
மேற்கோள்கள்
பகுப்பு:கர்நாடகா தொடர்புடைய பட்டியல்கள்
திராவிடக் கட்சிகள்
திராவிடக் கட்சிகள் தமிழகத்தின் முக்கிய கட்சிகளின் அரசியல் குடும்பமாக கருதப்படுகின்றது. இக்கட்சிகள் பெரும்பாலும் பெரியாரின் திராவிட சுயமரியாதை இயக்கத்தின் வழியில் பிறந்தவை. சாதி வேற்றுமையை கலைப்பதற்காக அமைக்கப்பட்ட இக்கழகங்களும் கட்சிகளும் பின்னர் ஆரிய ஆதிக்கத்தை எதிர்த்து போராடும் கட்சிகளாக வளர்ந்தன.
மேற்கோள்கள்
பகுப்பு:திராவிட இயக்கம்
பவுல் ஃபிசர் (துடுப்பாட்டக்காரர், பிறப்பு 1977)
பவுல் ஃபிசர்  (Paul Fisher, பிறப்பு: மே 19 1977, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவுல் ஃபிசர் (துடுப்பாட்டக்காரர், பிறப்பு 1977) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
அ. வெண்ணிலா
'''அ. வெண்ணிலா' (A. Vennila'', பிறப்பு: 10 ஆகத்து 1971) தமிழக எழுத்தாளரும், கவிஞரும் ஆவார். கவிஞர், சிறுகதை ஆசிரியர், கட்டுரையாளர், நாவலாசிரியர், ஆசிரியர், சிறு பத்திரிகை ஆசிரியர் என பன்முக ஈடுபாடுகளுடன் தமிழ் உலகில் இயங்கிவருகிறார். பெண்ணியம் சார்ந்த கருத்துகளை முன்னெடுத்து இலக்கியம் படைத்து வருவது வெண்ணிலாவின் தனித்துவமாகும். அன்றாட வாழ்வின் இன்னல்களை புனைவுகள் ஏதுமின்றி படைப்பாக்குவது இவரது ஆற்றலாகும். இவர் எழுதிய படைப்புகள் ஆங்கிலம், மலையாளம், இந்தி என பல மொழிகளில் மொழிபெயர்க்கப்பட்டுள்ளன. நூல்கள் பல்வேறு பல்கலைக்கழகங்கள் மற்றும் கல்லூரி அளவிலான பாடத்திட்டங்களில் பாடமாகவும் இடம்பெற்றுள்ளன. 2009-2010 ஆம் ஆண்டு காலத்தில் தமிழகத்தின் சமச்சீர் கல்வி பாடத்திட்டக் குழுவில் ஒருங்கிணைப்பாளராக பணியாற்றி புதிய பாடப்புத்தக உருவாக்கத்தில் பங்களிப்பு வழங்கியுள்ளார்.
சென்னையில் ஆண்டுதோறும் தென்னிந்தியப் புத்தக விற்பனையாளர் மற்றும் பதிப்பாளர் சங்கம் (பபாசி) சார்பில் புத்தகக் காட்சி, நடைபெறுவது வழக்கம். 2022 ஆம் ஆண்டு நடைபெறவுள்ள புத்தக கண்காட்சியில் அ. வெண்ணிலா உட்பட ஆறு ஆளுமைகளுக்கு கலைஞர் பொறிகிழி விருது வழங்கப்பட்டது.
வாழ்க்கைக் குறிப்பு
சி.அம்பலவாணன்-வசந்தா தம்பதியருக்கு ஒரே மகளாக 1971-ஆம் ஆண்டு ஆகத்து மாதம் 10-ம் தேதி வெண்ணிலா பிறந்தார். ஐந்தாம் வகுப்பு வரை ஊராட்சி ஒன்றிய நடுநிலைப் பள்ளியிலும் ஆறாம் வகுப்பு முதல் ஆசிரியர் பயிற்சிப் படிப்பு வரை வந்தவாசியிலுள்ள அரசு பெண்கள் மேல்நிலைப் பள்ளியிலும் படித்தார். கணிதப் பாடத்தில் இளநிலை பட்டம் பெற்ற இவர் பின்னர் உளவியலில் முதுநிலை, வணிகவியலில் முதுநிலை பட்டங்களை பெற்றதோடு தொடர்ந்து கல்வியியலில் முனைவர் பட்டத்தையும் பெற்றுள்ளார். இவரது கணவர் மு. முருகேசும் தமிழ் இலக்கிய உலகின் கவனத்தை ஈர்த்து இயங்கிவரும் முக்கியமான கவிஞராக அறியப்படுகிறார்.
எழுத்துலக அறிமுகம்
சிறு வயதில் இருந்தே புத்தகங்கள் வாசிக்கத் தொடங்கிய வெண்ணிலா தன்னுடைய 27 வது வயதில் எழுதத் தொடங்கினார். ஏழு கவிதை நூல்கள், ஒரு கடித இலக்கிய நூல், ஏழு கட்டுரைத் தொகுப்புகள், மூன்று சிறுகதைத் தொகுப்புகள், இரண்டு நாவல்கள், ஓர் ஆய்வு நூல் பதிப்பாசிரியராக இரண்டு நூல்கள், ஐந்து தொகுப்பு நூல்கள் என வெண்ணிலாவின் இலக்கியப் படைப்புகள் அணிவகுத்து நிற்கின்றன.
இலக்கியச் செயல்பாடுகள்
கரிசல் இலக்கியவாதி கி.ராவின் கதை சொல்லி மற்றும் புத்தகம் பேசுது இதழ்களின் ஆசிரியர் குழுவில் ஒருவராக வெண்ணிலா செயல்பட்டுள்ளார். சாகித்ய அகாதமிக்காக தமிழ்நாடு, இலங்கை,  ஆத்திரேலியா,  கனடா, பிரான்சு நாடுகளில் வாழும் தமிழ்ப்பெண் கவிஞர்களின் கவிதைகளை தொகுக்கும் பணியில் ஈடுபட்டார். 2002-ஆம் ஆண்டு ஐதராபாத்தில் நடைபெற்ற பன்னாட்டு பெண் எழுத்தாளர்கள் மாநாட்டில் தமிழ்நாட்டின் பிரதிநிதியாகப் பங்கேற்றார். 2011, சனவரியில் புது தில்லியில் நடைபெற்ற காமன்வெல்த் எழுத்தாளர்களுக்கான மாநாட்டில் தமிழகப் பிரதிநிதியாக கலந்து கொண்டார். ஒரிசாவில் நடைபெற்ற சார்க் இளம் கவிஞர்கள் மாநாடு, அசாம் மற்றும் மிசோரம்  மாநிலங்களில் நடந்த பன்மொழிக் கவிஞர்கள் சந்திப்பு போன்ற நிகழ்ச்சிகளிலும் தமிழகத்தின் பிரதிநிதியாக வெண்ணிலா பங்கேற்றுள்ளார்.
திரைப்பட அனுபவம்
சகுந்தலாவின் காதலன் என்ற திரைப்படத்தில் வசனகர்த்தாகவும் துணை இயக்குனராகவும் வெண்ணிலா பணியாற்றியுள்ளார். இரண்டு திரைப்படங்களில் பாடல்களும் எழுதியுள்ளார்.
கடிதம்
1. கனவிருந்த கூடு – 2000
மேற்கோள்கள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:பெண் கவிஞர்கள் பகுப்பு:திருவண்ணாமலை மாவட்ட நபர்கள் பகுப்பு:இந்தியப் பெண் எழுத்தாளர்கள் பகுப்பு:தமிழகப் பெண் எழுத்தாளர்கள் பகுப்பு:தமிழ்ப் பெண் எழுத்தாளர்கள்
1099
1099 (MXCIX) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.
மேற்கோள்கள்
*
தேன்மிட்டாய்
தேன்மிட்டாய் அரிசி மாவினால் செய்யப்படும் ஓர் இனிப்பு வகையாகும். இது பொதுவாக வெளிர் சிவப்பு நிறத்திலும் உருளையாகவும் இருக்கும்.
செய்முறை
அரிசி மற்றும் உளுந்தை கழுவி 2 முதல் 3 மணி நேரங்கள் வரை ஊற வைக்கவும். அரிசி, உளுந்து ஊறியதும் மிக்ஸியில் போட்டு குறைவான தண்ணீர் சேர்த்து நன்றாக அரைத்து எடுத்துக் கொள்ளவும் (இட்லி மாவு பதத்தை விடவும் சிறிது கெட்டியாக இருப்பது நல்லது).
அரைத்து வைத்திருக்கும் மாவுடன் ஆரஞ்சு அல்லது சிவப்பு கலர் சேர்த்து, கலந்துக் கொள்ளவும். ஒரு பாத்திரத்தில் சீனியை போட்டு ஒரு கப் தண்ணீர் ஊற்றி பாகு காய்ச்சவும். சீனி கரைந்து கொதிக்கும் நிலையில் அடுப்பை அணைத்து விடவும்.
ஒரு கடாயில் எண்ணெய் ஊற்றி காய்ந்ததும் அரைத்த மாவு கலவையை சிறிய கரண்டியால் எடுத்து ஊற்றவும். உருண்டைகள் பொரிந்து மேலே வரும். பொரித்த உருண்டைகளை மிதமான சூட்டில் உள்ள சர்க்கரை பாகில் போட்டு 5 நிமிடங்கள் ஊற விடவும். ஊறியதும் மிட்டாயை வேறோரு தட்டிற்கு மாற்றவும். அவ்ளோதான்.. சுவையான நாவில் ஊறும் தேன் மிட்டாய் ரெடி.
கவனிக்க
உருண்டைகளை சீனிப் பாகில் போடுகையில் பாகு மிதமான சூட்டுடன் இருக்க வேண்டும். ஒரு வேளை பாகு ஆறி விட்டால் உருண்டைகளை போடும் முன் மிதமான தீயில் வைத்து சூடாக்கிக் கொள்ளவும்.
பகுப்பு:இனிப்புகள்
தளவாய் சுந்தரம் (எழுத்தாளர்)
தளவாய் சுந்தரம் தமிழகத்தைச் சேர்ந்த இதழாளர், சிறுகதை எழுத்தாளர், பதிப்பாசிரியர். இதழியலில் முதுகலைப் பட்டம் பெற்ற இவர் தமிழின் முன்னணி இதழ்களில் துணையாசிரியராகப் பணியாற்றியவர்; பொறுப்பாசிரியாகப் பணியாற்றுபவர். பதிப்பகம் ஒன்றில் பதிப்பாசிரியராகப் பொறுப்பு வகிப்பவர்.இதழியல் ஆலோசகர்.
பிறப்பு
தளவாய் சுந்தரம் தமிழ்நாட்டின் தென்பகுதியில் உள்ள திருநெல்வேலி மாவட்டத்தின் இராதாபுரம் வட்டத்தில் கூடன்குளத்திற்கு அருகில் அமைந்துள்ள ஊரல்வாய்மொழி என்னும் சிற்றூரில் 1975 மார்ச் 3ஆம் நாள் வேளாண்மையைத் தொழிலாகக்கொண்ட கிருஷ்ணன் – செல்லம்மாள் இணையருக்கு மகனாகப் பிறந்தவர்.
கல்வி
தளவாய் சுந்தரம் தான் பிறந்த ஊரல்வாய்மொழியில் உள்ள இந்து தொடக்கப் பள்ளியில் 1980-81ஆம் கல்வியாண்டு முதல் 1984-85ஆம் ஆண்டு வரை தொடக்கக் கல்வி (1-5 ஆம் வகுப்புகள்) பெற்றார். 1985-86ஆம் கல்வியாண்டு முதல் 1991-92ஆம் கல்வியாண்டு வரை நாகர்கோவிலில் உள்ள ஸ்காட் கிறிசுதவ மேல்நிலைப் பள்ளியில் நடுநிலைக் கல்வி (6-8 ஆம் வகுப்புகள்), இடைநிலைக் கல்வி (9-10 ஆம்  வகுப்புகள்), மேல்நிலைக் கல்வி (11-12 ஆம் வகுப்புகள்) ஆகியவற்றை பெற்றார்.
பின்னர் நாகர்கோவில் பிள்ளையார்புரத்தில் உள்ள சிவந்தி ஆதித்தனார் கல்லூரியில் 1993-94ஆம் கல்வியாண்டு முதல் 1995-96ஆம் கல்வியாண்டு வரை பயின்று கணிதத்தில் அறிவியல் இளவர் (Bachelor of Science in Mathematics) பட்டம் பெற்றார். அதன் பின்னர் திருநெல்வேலியில் உள்ள மனோன்மணியம் சுந்தரனார் பல்கலைக் கழகத்தில் 1996-97ஆம் கல்வியாண்டு முதல் 1997-98ஆம் கல்வியாண்டு வரை பயின்று இதழியலும் திரற்றொடர்பியலிலும் கலை முதுவர் (Master of Arts in Journalism and Mass Communication) பட்டம் பெற்றார். தற்பொழுது பேராசிரியர் வி. நடராஜன் வழிகாட்டுதலில் தமிழ் அச்சு ஊடகங்களில் குற்றவாளிகளைச் சித்தரித்தல் (Portray of criminals in Tamil Print Media) என்னும் தலைப்பில் முனைவர் பட்டத்திற்கான ஆய்வை மேற்கொண்டு உள்ளார்.
பணி
சென்னை தரமணியில் அமைந்துள்ள ரோசா முத்தையா ஆராய்ச்சி நூலகத்தில் 1998ஆம் ஆண்டு ஆகத்து திங்கள் முதல் 2000ஆம் ஆண்டு ஆகத்து திங்கள் வரை அடைவாக்குநராகப் (Indexer) பணியாற்றினார். அப்பொழுது 1940 - 1960 களில் வெளிவந்த பழைய தமிழ் இதழ்களை பக்கம்வாரியாக அடைவாக்கம் செய்தார். குமுதம் குழும இதழ்களான குமுதம்.காம், குமுதம், குமுதம் ஜங்ஷன், குமுதம் தீராநதி ஆகியவற்றில் 2000ஆம் ஆண்டு செப்டம்பர் திங்கள் முதல் 2006ஆம் ஆண்டு ஆகத்து திங்கள் வரை செய்தியாளராகப் (Reporter) பணியாற்றினார். ஆனந்த விகடன் குழும இதழ்களான ஆனந்த விகடன், விகடன் புக் கிளப் ஆகியவற்றில் 2006ஆம் ஆண்டு செப்டம்பர் முதல் 2008ஆம் ஆண்டு பிப்ரவரி திங்கள் வரை துணையாசிரியராகப் (Sub-Editor) பணியாற்றினார். கிழக்குப் பதிப்பகத்தின் இலக்கியப் பிரிவில் 2008ஆம் ஆண்டு மார்ச்சு திங்கள் முதல் 2008ஆம் ஆண்டு அக்டோபர் திங்கள் வரை பணியாற்றினார். குமுதம் இதழில் 2008ஆம் ஆண்டு நவம்பர் திங்கள் முதல் 2012ஆம் ஆண்டு செப்டம்பர் திங்கள் வரை துணையாசிரியராகப் பணியாற்றினார். காட்சிப்பிழை திரை என்னும் இதழ் தொடங்கப்பட்ட பொழுது அதன் பொறுப்பாசிரியராகப் பணியாற்றினார். கயல் கவின் பதிப்பகத்தின் பதிப்பாசிரியராகவும் பணியாற்றினார். 2009ஆம் ஆண்டு முதல் அம்ருதா இதழில் ஆலோசகராகப் பொறுப்பு வகிக்கிறார்.
கனடாவில் இருந்து வெளிவரும் காலம் என்னும் இலக்கிய இதழின் ஒருங்கிணைப்பாளராக 2009ஆம் ஆண்டு முதல் பொறுப்பு வகிக்கிறார்.